06/07/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 22 de xuño de 2015 da Xefatura Territorial da Consellería de Economía e Industria da Coruña, polo que se somete a información pública o parque eólico A Ruña II nos concellos de Mazaricos e Dumbría (IN661A 2010/10-1)

En cumprimento do disposto na Lei 24/2013, do 26 de decembro, do sector eléctrico; no Real Decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica; no Real decreto lexislativo 1/2008, do 11 de xaneiro, polo que se aproba o texto refundido da Lei de avaliación de impacto ambiental de proxectos, modificado pola Lei 6/2010, do 24 de marzo; no Decreto 80/2000, do 23 de marzo, polo que se regulan os plans e proxectos sectoriais de incidencia supramunicipal; na Lei 10/1995, do 23 de novembro, de ordenación do territorio de Galicia; e na Lei 8/2009, do 22 de decembro, pola que se regula o aproveitamento eólico en Galicia, sométese a información pública a solicitude presentada por Eurus Desarrollos Renovables, S. L. U. para as instalacións que se describen a continuación: Solicitante: Eurus Desarrollos Renovables, S. L. U Domicilio social: Rúa Carreira do Conde, nº2, 1ºB, 15701 Santiago de Compostela. Concellos afectados: Mazaricos y Dumbria, provincia da Coruña. Superficie afectada: 13.33 km2 * 7 aeroxeradores, cunha potencia nominal unitaria de 3.000 kW. * Potencia total admitida: 21 MW * Producción neta anual estimada: 70.800 MWh/año * Orzamento total:25.847.375,66 € * 7 transformadores de 3.140 KVA instalados no interior do aeroxerador cunha tensión nominal primaria de 30 KV, unha tensión nominal secundaria en vacío de 12 KV. * Rede subterránea de interconexión entre as máquinas existentes, a 30 KV - A autorización administrativa, a aprobación do proxecto de execución, e a declaración de utilidade pública das instalacións. Esta declaración de utilidade pública levará implícita, de acordo co art.54 da Lei 54/1997, a necesidade da urxente ocupación para os efectos da expropiación forzosa dos bens e dereitos afectados necesarios para o establecemento destas instalacións. - O estudo de impacto ambiental - O proxecto sectorial de incidencia supramunicipal A relación concreta e individualizada dos propietarios, bens e dereitos afectados figura no anexo que se insire en esta resolución. O que se fai público para o coñecemento xeral dos propietarios dos predios que figuran na relación anexa a esta resolución, así como das persoas que sendo titulares de dereitos reais ou intereses económicos sobre os bens afectados que fosen omitidos, para que poidan examinar o expediente, na Xefatura Territorial da Consellería de Economía e Industria da Coruña, sita no Edificio Administrativo Monelos, rúa Vicente Ferrer, nº 2, 2º andar 15071 A Coruña, e presentar as súas alegacións no prazo de trinta días, que comezará a contar a partir do día seguinte ao da última publicación da presente resolución ou a partir da correspondente notificación individual aos afectados. Para os mesmos efectos, e no mesmo prazo de trinta días, poderá ser examinado o proxecto de execución, o proxecto sectorial de incidencia supramunicipal e o estudo de impacto ambiental correspondente nos concellos de Mazaricos e Dumbría, así como o estudo de impacto ambiental na Xefatura Territorial da Consellería de Medio Ambiente, Territorio e Infraestruturas da Coruña. Esta publicación faise igualmente para os efectos da publicación facultativa recollida no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, en relación cos interesados que sexan descoñecidos, ou cando se ignore o lugar ou o medio da notificación ou ben, intentada a notificación, non se puidese realizar. As dilixencias relativas ao expediente entenderanse co Ministerio Fiscal nos supostos previstos no artigo 5 da Lei de 16 de decembro de 1954 de expropiación forzosa A Coruña, 22 de xuño de 2015 O xefe territorial Isidoro Martínez Arca Pleno dominio: corresponde á superficie de expropiación de pleno dominio dos terreos afectados polas zapatas e plataformas. Servidumes de viais e gavias: corresponde á superficie de paso ocupada polas vías e polas zanxas que albergan o cableado, incluíndo as cunetas, terrapléns e os demontes. Servidume de voo: corresponde a área de servidume de voo das pas dos aeroxeradores e está afectada pola prohibición de situar obstáculos de altura superior a 10 m. P. E.: Superficie de Protección Eólica afectada polas seguintes limitacións de dominio: -prohibición de situar obstáculos de altura superior a 10 m.(construcións, árbores, postes e outros). O. T.: ocupación temporal dos terreos de necesaria ocupación durante un prazo de 18 meses.